CELEX: 31990R1843
Language: el
Date: 1990-06-29 00:00:00
Title: Κανονισμός (ΕΟΚ) αριθ. 1843/90 της Επιτροπής της 29ης Ιουνίου 1990 σχετικά με την τροποποίηση του κανονισμού (ΕΟΚ) αριθ. 1155/90 της Επιτροπής για τα πιστοποιητικά εισαγωγής για τα προϊόντα του τομέα του χοιρείου κρέατος που κατάγονται από τα κράτη της Αφρικής, της Καραϊβικής και του Ειρηνικού ( κράτη ΑΚΕ ) ή τις υπερπόντιες χώρες και εδάφη ( ΥΧΕ )

Avis juridique important

|

31990R1843

Κανονισμός (ΕΟΚ) αριθ. 1843/90 της Επιτροπής της 29ης Ιουνίου 1990 σχετικά με την τροποποίηση του κανονισμού (ΕΟΚ) αριθ. 1155/90 της Επιτροπής για τα πιστοποιητικά εισαγωγής για τα προϊόντα του τομέα του χοιρείου κρέατος που κατάγονται από τα κράτη της Αφρικής, της Καραϊβικής και του Ειρηνικού ( κράτη ΑΚΕ ) ή τις υπερπόντιες χώρες και εδάφη ( ΥΧΕ )  

Επίσημη Εφημερίδα αριθ. L 168 της 30/06/1990 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1843/90 ΤΗΣ ΕΠΙΤΡΟΠΗΣ  της 29ης Ιουνίου 1990  σχετικά με την τροποποίηση του κανονισμού (ΕΟΚ) αριθ. 1155/90 της Επιτροπής για τα πιστοποιητικά εισαγωγής για τα προϊόντα του τομέα του χοιρείου κρέατος που κατάγονται από τα κράτη της Αφρικής, της Καραϊβικής και του Ειρηνικού (κράτη ΑΚΕ) ή τις υπερπόντιες χώρες και εδάφη (ΥΧΕ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 για το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση των γεωργικών προϊόντων που κατάγονται από τα κράτη της Αφρικής, της Καραϊβικής και του Ειρηνικού (κράτη ΑΚΕ) ή τις υπερπόντιες χώρες και εδάφη (ΥΧΕ) (1), και ιδίως το άρθρο 27,  Εκτιμώντας:  ότι το άρθρο 2 του κανονισμού (ΕΟΚ) αριθ. 904/90 της Επιτροπής (2) το οποίο προβλέπει τη διαβάθμιση του όγκου των ποσοστώσεων ανά τριμηνία, τροποποιήθηκε από τον κανονισμό (ΕΟΚ) αριθ. 1740/90 (3), δια του οποίου εισήχθη διαβάθμιση ανά εξάμηνο · ότι, συνεπώς, θα πρέπει να τροποποιηθούν οι ποσότητες που καθορίστηκαν από τον κανονισμό (ΕΟΚ) αριθ. 1155/90 της Επιτροπής (4), για τις οποίες αιτήσεις πιστοποιητικών μπορούν να υποβληθούν κατά το δεύτερο εξάμηνο 1990,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1155/90 τροποποιείται ως εξής:  Το κείμενο του άρθρου 1 αντικαθίσταται από το ακόλουθο κείμενο:  «Άρθρο 1  Αιτήσεις πιστοποιητικών μπορούν να υποβληθούν σύμφωνα με το άρθρο 4 του κανονισμού (ΕΟΚ) αριθ. 904/90 κατά τη διάρκεια των δέκα πρώτων ημερών του Ιουλίου 1990 για την ποσότητα των 250 τόνων των προϊόντων που υπάγονται στον κωδικό ΣΟ 1601 00.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 30. 3. 1990, σ. 85.  (2) ΕΕ αριθ. L 93 της 10. 4. 1990, σ. 23.  (3) ΕΕ αριθ. L 161 της 27. 6. 1990, σ. 30.  (4) ΕΕ αριθ. L 116 της 8. 5. 1990, σ. 7.